open-index/open-wikipedia-markdown huggingface dataset:
Jens Dendoncker

**Jens Dendoncker** (Kortryk, 26 juli 1990) is e Vlamschen komiek.

Dendoncker kwam bekend in 2016, ton dat 'n Humo’s Comedy Cup won. 't Joar d'rop presenteerndege *Hoe zal ik het zeggen?* by VTM.
## tv-programs
* Hoe zal ik het zeggen? (2017-2021) 
* De Slimste Mens ter Wereld (2017) 
* Ge hadt erbij moeten zijn (2017, 2020)
* De Slimste Mens ter Wereld (2018) - jurylid
* Beste Kijkers (2018, 2020, 2022)
* Studio Tarara (2019) 
* Is er een dokter in de zaal? (2019) 
* Belgium's got Talent (2019) - vervangend jurylid
* De Code van Coppens (2019-2020, 2022)
* The Masked Singer (2020, 2022, 2023-nu) 
* Da's liefde (2021) 
* Wie zoekt die Wint (2022) 
* Even goeie vrienden (2022) 
* The Big Bang (2023) 
## Externe koppelienge
* http://www.jensdendoncker.be Zyn officieeln website
1536

1533 - 1534 - 1535 - **1536** - 1537 - 1538 - 1539
't Joar **1536** is 't 36e joar in de 16e êeuwe volgenst de christelyke joartellienge.
thumb|Desiderius Erasmus
## Gebeurtenissn
* Keyzer Karel V begunt een oorloge teegn keunienk François I van Vrankryk vo de veroverienge van Nôord-Itoalië. Je vroagt an landvoogdesse Maria van Hongareye vor in de Nederlandn geld doavôorn ip t' hoaln. Maria verkloart de neutraliteit van de gewestn, moa keyzer Karel moet doa nie van weetn. 
;januoari
* 7 - Catharina van Aragon sterft, d' êeste vrouwe van keunienk Henry VIII van Iengeland.
;meie
* 19 - Twêe doagn achter eur broere George wordt Anne Boleyn, de twêede vrouwe van Henry VIII, oenthoofd weegns overspel.
* 30 - Jane Seymour trouwt mè keunienk Henry VIII van Iengeland, zyn derde vrouwe.
## Geboorn
;meie
* 13 - Jacob van Pamele (Jacobus Pamelius), Vlamsche theoloog, geboorn in Brugge 
## Gestorvn
;januoari
* 7 - Catharina van Aragon, êeste vrouwe van keunienk Henry VIII van Iengeland
;meie
* 19 - Anna Boleyn, twêede vrouwe van Henry VIII van Iengeland
;juli
* 12 - Desiderius Erasmus, Hollandsche humanist, schryver en filosoof
1546

't Joar **1546** is 't 46e joar in de 16e êeuwe volgenst de christelyke joartellienge.
thumb|350px|Vôorbereidienge en begun van de Schmalkaldische Oorloge
## Gebeurtenissn
* 20 juli - Begun van de Schmalkaldische Oorloge (1546-1552) tusschn keizer Karel V en de Schmalkaldische Boend, een alliansje van protestantsche vorstn en steedn in 't Heilig Rooms Ryk.
## Geboorn
;moarte
* 21 - Bartholomeus Spranger, Broabantsche  kunstschilder, geboorn in Antwerpn 
## Gestorvn
;februoari
* 18 - Moarten Luther, Duutsche theoloog en kerkhervormer
Veroli

**Veroli** es en Italioansche gemêente in de provinsje Frosinone in de regio Lazio. 't Ligt ip de schreeve van de Latynsche Valleye (*Valle Latina*) o de zuudflank van de Centroale Oapenynn'n.
thumb|left|250px|Zicht ip 't center van Veroli

## Liggienge
't Center van Veroli ligt ip 'n verôog in de Monti Ernici (die en ounderdêel zyn van de Latynsche Sub-Oapenynn'n) ip en ôogte van 594 mèiters. D'n ôogstn top ip't groundgebied van de gemêente es de Rocca di San Leucio die apeupri 800 mèiters ooge es.

Veroli grenst an de gemêentn Alatri, Balsorano (in de provinsje L'Aquila), Boville Ernica, Collepardo, Frosinone, Monte San Giovanni Campano, Morino (ôok in de provinsje L'Aquila), Ripi, San Vincenzo Valle Roveto (ôok in de provinsje L'Aquila), Sora en Torrice. 

Deurda 't in ippervlakte e redelyk grôote gemêente es, ôorn by Veroli ôok zot vele gehuchtn/wykn (*frazioni*): Castelmassimo, Colleberardi, Colle Ciaffone, Cotropagno, Giglio di Veroli, Madonna della Vittoria, San Giuseppe le Prata, Santa Francesca, Sant'Angelo in villa, Scifelli, Aia le monache, Bagnara, Casamari, Case Cibba, Case Cocchi, Case Fiorini, Case Gattone, Case Palmerini-Oste, Case Pinciveri, Case Ricci, Case Scaccia, Case Sciascia, Case Volpi, Casino Spani, Castello, Chiarano, Colle Capito, Colle grosso, Colle Martino, Cona dei greci, Crescenzi, Crocifisso, Fontana Fratta, Gaude, Madonna degli Angeli, Madonna del pianto, Madonna di Foiano, Ponte Vasagalli, Puppari, San Cristoforo, San Filippo, Santa Maria Amaseno, Sant'Anna, San Vito, Speluca, Stere Mancini, Tondarella, Tor dei venti, Torre Caravicchia, Tretticatore, Vado Amaseno, Valle Amaseno, Vernieri en Virano.

## Beziensweirdigeedn
* De cisterciënzer abdeye van Casamari uut de dertiende êeuwe es gebouwd in gothischn styl en ligt ip apeupri 10 kilomèiters o de zuudôostkantn van't center van Veroli.
* De *Chiesa di Sant'Andrea apostolo* es de vroegere katheedroale van Veroli en es nu e zogenoemde co-katheedroale van't bisdom Frosinone-Veroli-Ferentino. 't Uudige gebouw es ofgewerkt in d'achttiende êeuwe in barokstyl, mo d'n ôorsproung van de kerke dateert ol van de vierde êeuwe.
* De Santa Sàlome-bazilieke
* De Santa Maria di Reggimento-kerke
* De Piazza Mazzoli
* De Santa Croce-stadspôorte


Image:Veroli,_Abbazia_di_Casamari_001.JPG|Façoade van d'abdeyekerke van Casamari
Image:Sant'Andrea, Concattedrale di Veroli, Italia.jpg|De *Sant'Andrea apostolo*-kerke
Collepardo

**Collepardo** es en Italioansche gemêente in de provinsje Frosinone in de regio Lazio. 't Ligt o de zuudkant van de Centroale Oapenynn'n.

## Liggienge
't Center van Collepardo ligt ip 'n verôog in de Monti Ernici (die en ounderdêel zyn van de Latynsche Sub-Oapenynn'n) ip en ôogte van 586 mèiters. D'n ôogstn top ip't groundgebied van de gemêente ligt ip 1744 mèiters ooge. 't Lêegste punt ligt by de riviere de Cosa (e zy-riviere van de Sacco) ip 412 mèiters. 

Collepardo grenst an de gemêentn Alatri, Veroli en Vico nel Lazio. By de gemêente ôort ôok nog 't gehucht (*frazione*) Civita.

## Beziensweirdigeedn
* 't vroeger Kartuuzerklôoster van Trisulti (*Certosa di Trisulti*), wa nu eigndom es van de Cisterciënzers, ligt ip de flankn van de Monte Rotonaria o de nôordôostkantn van't center. 't Wierd ingeweyd in 1211, en es erkend lyk nationoal monument in 1873.
* D'Illign-Verlosser-kerke (*Chiesa del Santissimo Salvatore*) die in z'n uudign stoat gebouwd es an't begun van de vuuftiende êeuwe in ipdracht van paus Martinus V
* Den botoanischn tuun van Collepardo
* Round Collepardo liggn der teffrente karstgrottn
* De *Pozzo d'Antullo*, e zienkgat in de Monti Ernici

thumb|left|250px|'t Vroeger Kartuuzerklôoster van Trisulti
Ciampino

**Ciampino** es en Italioansche stad en gemêente binn'n de metropolitoane stad Rome Ôofdstee in de regio Lazio. 't Ligt o de zuudôostkantn van Rome zelve, ip apeupri vuuftien kilomèiters van't center van Rome. Tout 1974 ôordigde Ciampino by Marino, mo wierd derachter en aparte gemêente. In 2004 èit Ciampino ôok stadrechtn gekreegn deur e preziedentiël besluut en sedertdien es 't officiël gekend lik *Città di Ciampino*.
thumb|left|320px|Zicht ip Ciampino (mè oloundern 't stoasje)

## Liggienge
Ciampino grenst an de gemêentn Grottaferrata, Marino en an 't stad Rome zelve. De gemêente èit vuuf wykn en gehuchtn (*frazioni*): Acqua Sotterra, Casabianca, Mola Cavona, Pantanelle en Valle Copella. In tydde van de Romein'n lag Ciampino dichte by de Via Appia (de heirboane die liep van Rome noa 't zuudn tout in Brindisi).
thumb|200px|left|'t Vliegpling Rome-Ciampino vanuut de lucht geziene (lienks van de landingsboane ligt Ciampino zelve, reks 't luchtoavngebouw)
## Vliegpling
Ciampino es surtout gekend deur de byligg'nde luchtoavn Rome-Ciampino (*Aeroporto di Roma Ciampino "G. B. Pastine"*). De landiengsboane dervan ligt ip't groundgebied van Ciampino zelve, bist da 't luchtoavngebouw eigntlyk in Rome ligt (mêer bepoald in stadszone XX Aeroporto di Ciampino). 't Vliegveld wierd g'oopnd in 1916 en wos tout 1960 't belangrykste vliegpling van Rome. Derachter wierd 't vliegpling van Fiumicino grôoter en vloogn der doa mêer vliegers. De latste joarn es de luchtoavn Rome-Ciampino wel were mêer volk an't antrekkn of derveurn mè da verschilligte goekôope vliegbedryvn lyk Ryanair en Wizz Air ier ip vliegn in plekke van ip Fiumicino. Nu vliegt er joarlyks apeupri vuuf miljoen man ip Ciampino.
1531

1528 - 1529 - 1530 - **1531** - 1532 - 1533 - 1534
't Joar **1531** is 't 31e joar in de 16e êeuwe volgenst de christelyke joartellienge.
[thumb|[Maria van Hongareye in 1531]]
## Gebeurtenissn
* 24 januoari - Keyzer Karel V komt persôonlyk noa Brussel vo de nieuwe landvoogdesse an te stelln, zyn zuster Maria van Hongareye.
* 14 moarte - Ankomst van Maria van Hongareye in de Nederlandn. Ze volgt Margaretha van Ôostnryk ip ols landvoogdesse van de Nederlandn. Ze goa nie in Mecheln goan weunn moa wel in 't oud paleys van d' hertoogn van Bourgondië in Brussel. 
* 1 oktober - Keyzer Karel stelt de Collateroale Roadn in Brussel in. Ze bestoan uut  de Road van Stoate, de Geheyme Road en de Road van Finansjes. Deur de vestigienge van de Collateroale Roadn wordt Brussel den hoofdstad van de Lêge landn.
* Achter joarn ipzoekiengswerk  è Jacob De Meyere zyn werk *Jacobi Meyeri Baliolani Flandricarum rerum tomi X* gepubliceerd, een origineel  historisch-geografisch werk over Vloandern. Je gebruukt doavôorn de mêest gevarieerde bronn, van legendes en volksliedjes over kroniekn en annoaln toet scheepnregisters en stadsrekeniengn.
* Bouw van de luxueuze nieuwe beurze van Antwerpn, oentwerp van den Antwerpschn architect Domien de Waghemakere (c.1460–1542).
## Geboorn
* Petrus Dathenus (Pieter Datheen, Dathene), Vlamsche predikant, geboorn in Kassel, Frans-Vloandern
* Hendrik van Brederode, Broabantschn edelman en militair, geboorn in Brussel
;oktober
* 25 - Matthaeus Wesenbecius (Matthias Wesenbeeck), Broabantsche rechtsgelêerdn, geboorn in Antwerpn
## Gestorvn
;december
* 15 - Rombout Keldermans, Broabantschn architect, geboorn in Mecheln
Julie Vanloo

thumb|Julie Vanloo (2024)
**Julie Vanloo** (Ostende, 10 februoari 1993) es e West-Vlamsche basketspeelster die ip de plekke van point-guard spêelt by Golden State Valkyries in de Women's National Basketball Association (WNBA).

Ze speelt sedert 2009 ouk by de *Belgian Cats*, d'n nationoaln vrouwebasketploeg. In 2017 dei ze mee an't Europees kampioenschap in Tsjechië woa ze derdes wierdn en e brounzn medoaldje wounn'n. 't Joar derachter dei ze mee an't Weireldkampioenschap in Spanje en wierd'n ze vierdes. 

Julie Vanloo es surtout gekend van da ze van tyds ne kêe e zotte driepunter ôog in e booge in de korve smyt. Ôok es ze noast 't pling êen van de leutemoakers van de ploege en smyt ze antins fotoots en filmpkes ip de socioale media, lyk ip Instagram.

## Carrière
*Jeugd: Blue Cats Ieper
*2009-2013:  Declercq Stortbeton Woaregem
*2013-2015:  USO Mondeville
*2015-2016:  Luleå BBK
*2016-2017:  Virtus Eirene Ragusa
*2017-2018:  Istanbul Üniversitesi SK
*2018-2018:  Lyon ASVEL Féminin
*2018-2019:  PEAC Pecs
*2019-2020:  Townsville Fire
*2019-2020:  Luleå BBK
*2020-2021:  Basket Zaragoza
*2021-2022:  ŽBK Jenisej Krasnojarsk
*2022-2022:  Moncalieri Basketball
*2022-2023:  BLMA Montpellier 
*2023-2024:  Galatasaray
*2024-2024:  Washington Mystics
*2025-nu:  Golden State Valkyries
Via Appia

thumb|right|300px|De Via Appia ip koarte (in't rôo gekleurd)
thumb|right|Via Appia by Quarto Miglio
De **Via Appia** (vertoald: "De boane van Appius") es êen van belangrykste oude Romeynsche heirboan'n uut den Klassiekn Oudeyd, tôope mè de Via Latina, de Via Flaminia en de Via Salaria. De Via Appia liep van d'n ôofdstad Rome richtienge 't zuudn, êest dichte by de westkust van 't Itoalisch schiereyland tout in Capua woa 't licht ofboog noa 't zuudôostn tout in Brundisium ('t uudige Brindisi) an d'Adrioatische Zêe. Je kunt 't ôorsprounkelyke tracée dervan nog toamelyk schôone ziene ip boanekoartn van 't uudige Itoalië.

D'n anleg van de Via Appia wierd in 312 v.C. begonn'n ip besluut van Appius Claudius Caecus, noar wien da de boane genoemd es. Je wierd angeleyd bist de Twidde Samnitische Oorloge vo 't leeger rapperder te kunn'n verplatsn, mo 't wierd mè tyd ôok e vrêe belangryke boane vo de commerce en vo 't vervoer van mienschn en produktn tusschn Rome en Campanië en vodder noa d'Adrioatische Zêe en 't ôostn van de Middellandse Zêe. Mè da de Via Appia ezo importantig wos, a ze ôok de bynoame *regina viarum* in't Latyn ("de keuninginne van de boan'n").
Veneto

**Veneto** es e regio in't nôord'n van Itoalië mè en ippervlak van 18.345,35 vierkante kilomèiters en juuste gin vuuf miljoen inweuners. D'n ôofdstad es Venetië.

Veneto grenst in't nôord'n an d'ottonome regio Trentino-Zuud-Tirol en vor en klêen stik an Ôostnryk (mêer bepoald de dêelstoatn Tirol en Karinthië), in't ôostn an Friuli-Venezia Giulia, in't zuud'n an Emilia-Romagna en in't westn an Lombardeye. O d'ôostkantn van Veneto ligt d'n Golf van Venetië, e stik van d'Adrioatische Zêe.

## Landschap
thumb|left|250px|Ôogtekoarte van Veneto
In't nôordn (meer bepoald in 't stik da teegn Zuud-Tirol en Ôostnryk ligt) es Veneto vrêe bergachtig en liggn der bergn van de Dolomietn en de Karnische Alpn. 't Es ôok ier da Cortina d'Ampezzo ligt, wa vrêe gekend es by alpinistn, skiërs en coureurs. D'n mêest gekendn berg ier es de Tre Cime di Lavaredo die ip't schêe'n me Trentino-Zuud-Tirol ligt. 

D'andre stikkn van binn'nland van Veneto liggn in e loagvlakte. Ier liggn ôok teffrente grôote steed'n lyk Verona en Padua en zyn der teffrente boereveldn woar der ounder and're vele wyn wordt verbouwd. De loagvlakte wordt o de zuudkantn van Padua en Vicenza ounderbrookn deur de klêendere euvelruggn van de Monti Berici en de Colli Euganei.

't Grotste gedêelte van de kust es ingevuld deur de laguun'n in de Golf van Venetië en de delta-moundienge van de Po-riviere. D'n ôofdstad Venetië es gebouwd ip êenigte eylandn in de grôotste lagune: de Laguna Veneta. An de kuste van de nôordôostnkantn van de regio kun je mêer zandstrand'n vind'n; ier liggn ôok voakbezochte toeristische badploatsn lyk Jesolo, Bibione en Caorle.

## Administratieve indêelienge
De regio Veneto es ingedêeld in 6 provinsjes en 1 metropolitoane stad:
thumb|250px|left|<center>Provinsjes van Veneto
Friuli-Venezia Giulia

**Friuli-Venezia Giulia** es 'n ottonome regio in't nôordôostn van Itoalië mè en ippervlak van 7924,36 vierkante kilomèiters en mêer of e miljoen inweuners. D'n ôofdstad es Triëste.

Friuli-Venezia Giulia grenst in't nôord'n an den Ôostnrykschn dêelstoat Karinthië, in't ôostn an Slovenië en in't zuudwestn en westn an de regio Veneto. O de zuudkantn van Friuli-Venezia Giulia ligt d'n Golf van Venetië, e stik van d'Adrioatische Zêe.

## Landschap
In't nôordn (meer bepoald in 't stik da teegn Ôostnryk ligt) es Friuli-Venezia Giulia vrêe bergachtig en liggn de bergn van de Karnische en de Julische Alpn. 't Gebied es toeristisch belangryk vo zyn wintersportplekkn en es ôok gekend by coureurs en wielertoeristn. D'n ôogstn top es de Jôf di Montasio (2754 mèiters). And're gekende bergn zyn de Monte Zoncolan en de Tarvisio.

't Midd'n en de zuudkantn van't binn'nland van de regio liggn in e loagvlakte mè ier en doa e pôote euvels. Ier liggn ôok steed'n lyk Udine, Pordenone en Palmanova. De ground ier es eignlyk nie zo hil goe vo te boern, mo deur vele an irrigoasje te doene, zyn der ier toch teffrente boereveldn.

De kuststreke kun je indêeln in twêe stikkn; An den westkant es de zêe nie diepe en eie zandstrand'n. Ier vindje ôok toeristische badploatsn en de laguun'n van Grado en Marano. An d'ôostkantn ligt d'n Golf van Triëste die dieper es en woar der mêer kliffn zyn langs de kuste. Hil o d'ôostkantn teegn de schreeve me Slovenië liggn ier de steedn Triëste en Muggia.

De twêe belangrykste riviern van Friuli-Venezia Giulia zyn de Tagliamento van 178 kilomèiters lank, die o de zuudkantn gedêeltelyk de schreeve vormt mè de regio Veneto, en de Soča ofte d'Isonzo van 138 kilomèiters lank die gedêeltelyk ip't schee'n mè Slovenië ligt.

## Administratieve indêelienge
De regio Friuli-Venezia Giulia es ingedêeld in 4 provinsjes:
thumb|260px|left|<center>Provinsjes van Friuli-Venezia Giulia
Palmanova

**Palmanova** (*Palme* in't Friulisch) es en Italioansche gemêente in de provinsje Udine in d'ottonome regio Friuli-Venezia Giulia. 't Ligt in't zuudôostn van de regio, ip apeupri 20 kilomèiters van Udine.

Palmanova es surtout gekend deur z'n fortifikoasjes in e bikkans perfekte sterrevorme die gebouwd es ounder de Venetioansche Republieke in 't joar 1593. In 2017 es't, tôope me d'and're Venetioansche vestiengswerkn in de streke, erkend gewist deur den Unesco lyk weirelderfgoed.

## Liggienge
Palmanova grenst an de gemêentn Bagnaria Arsa, Bicinicco, Gonars, San Vito al Torre, Santa Maria la Longa, Trivignano Udinese en Visco. By de gemêente ôorn ôok nog de gehuchtn (*frazioni*) Ialmicco en Sottoselva.
Tyrreensche Zêe

thumb|right|250px|Liggienge van den Tyrreenschn Zêe
De **Tyrreensche Zêe** (Italioans: *Mar Tirreno*) es 'n zêe in Zuud-Europa, geleegn o de zuudwestkantn van't Itoalisch schiereyland, o de nôordkantn van Sicilië en o 't ôostn van Corsica en Sardinië. Ip't vasteland liggn (in reke gezet van nôord noa zuud) d'Italioansche regioots Toscoane, Lazio, Campanië en Calabrië ier ôok an. 't Eit en ippervlakte van apeupri 275.000 vierkante kilomèiters en es ip zyn diepst 3785 mèiters diepe.

De Tyrreensche Zêe makt dêel uut van de Middellandsche Zêe. De Stroate van Messina makt in't zuudôostn by Sicilië de verbindienge mè d'Ionische Zêe, die ôok by de Middellandsche Zêe ort. In't nôordn lôopt de Tyrreensche Zêe oover in de Ligurische Zêe, ol ester ier diskussje woa precis 't schêe'n tusschn de twêe ligt. In't westn ligt de Stroate van Bonifacio tusschn d'eylandn Corsica en Sardinië wordeure da je na de westkantn van de Middellandsche Zêe kunt (richtienge de Baleoarn).

In de zêe moundn der teffrente riviern uut lyk den Tiber en de Volturno. Grôote steed'n die ier an liggn zyn ounder and're Noapels, Civitavecchia, Olbia, Palermo, Vibo Valentia en Cefalù. 't Stad Rome zelve ligt nie an d'n Tyrreensche Zêe, mo wel de hoavnstad Ostia.

De noame dervan komt van *Tyrrhênoi*, de noame die d'oude Griekn in d'Oudeyd an d'Etruskn goavn. Mè da ze zynder nen illn ôop van ulder stadstoatn ier olangsn de zêe ad'n liggn (surtout in't uudige Toscoane), noemdigd'n de Griekn 't "de zêe van de Tyrrhênoi". De Romein'n noemdign 't ôok wel de *Mare Nostrum* (Latyn voe "ouze zêe"), mo die noame gebruuktn ze loater (wannêer da ze oloummêer gebied'n ad'n verooverd) vo de hille Middellandsche Zêe.
Hanne Mestdagh

**Hanne Mestdagh** (Yper, 19 april 1993) is e West-Vlamsche basketspeelster die ip de plekke small-forward speelt by   Basket Namur Capitale in Noamn. Oar oudere zuster Kim Mestdagh spêelt ôok basket en under voader Philip Mestdagh es ne gekende bastketcoach.

Ze speelt sedert 2011 ouk by de *Belgian Cats*, d'n nationoaln vrouwebasketploeg. In 2017 dei ze mei aan 't Europees kampioenschap in Tsjechië woa ze derdes wierdn en e brounzn medoaldje wounn'n. 't Joar derachter dei ze mei aan 't Weireldkampioenschap in Spanje en wierd'n ze vierdes. 

## Carrière
*Jeugd: Blue Cats Ieper
*2011-2015:  Colorado State University
*2015-2016:  Royal Castors Braine
*2015-2017:  Eisvögel USC Freiburg
*2017-nu:  Basket Namur Capitale
1515

1512 - 1513 - 1514 - **1515** - 1516 - 1517 - 1518
't Joar **1515** is 't 15e joar in de 16e êeuwe volgenst de christelyke joartellienge.
thumb|François I wordt keunienk van Vrankryk
## Gebeurtenissn
* 5 januoari - Karel V, sedert de dôod van zyn voader Filips de Schôonn in 1506 landhêre van de Nederlandn, wordt in e plechtige vergoarienge van de Stoatn-Generoal in 't Paleys ip de Koudnberg in Brussel mêerderjoarig verkloard.
*  25 januoari - François I wordt in Reims toet keunienk van Vrankryk gekrôond 
## Geboorn
* Josquin Baston, Broabantsche compositeur  van de Franco-Vlamsche Schole. 
;september
* 22 - Anna van Kleef, keuniginne van Iengeland, vierde vrouwe van Henry VIII van Iengeland
## Gestorvn
;januoari
* 1 - Louis XII, keunienk van Vrankryk
Ionische Zêe

thumb|right|250px|Liggienge van d'Ionische Zêe
D**'Ionische Zêe** (Italioans: *Mar Ionico* ofte *Mar Ionio*; Grieks: Ιόνιο Πέλαγος, *Ionio Pelagos*; Albanees: *Deti Jon*, letterlyk vertoald "Ouze Zêe") es 'n zêe in Zuud-Europa, geleegn o de zuudôostkantn van't Itoalisch schiereyland, o d'ôostkantn van Sicilië, o 't westn van Grieknland en 't zuudwestn van Alboanië. Ip't Italioansche vasteland liggn de regioots Calabrië, Basilicata en Apulië an d'Ionische Zêe. Ip zyn diepst es de zêe 4206 mèiters diepe.

D'Ionische Zêe makt dêel uut van de Middellandsche Zêe. De Stroate van Messina makt in't nôordwestn de verbindienge mè d'n Tyrreenschn Zêe, die ôok by de Middellandsche Zêe ort. In't nôordn lôopt d'Ionische Zêe oover in d'Adriatische Zêe via de Stroate van Otranto. O de zuudôostkantn lôopt d'Ionische zêe by de Peloponnesos oover in d'Egeïsche Zêe.

Den Golf van Tarente en den Golf van Patras moakn dêel uut van d'Ionische Zêe. In d'Ionische Zêe liggn an den ôostkant d'Ionische eylandn (die by Grieknland ôorn) woavan de grotste Korfoe, Lefkas, Ithaka, Kefalonia en Zakynthos zyn. Grôote steed'n die an d'Ionische Zêe liggn zyn ounder and're Syracuse, Catania, Tarente (an den gelyknoamign golf), Crotone, Korfoe en Patras (an den gelyknoamign golf).

De noame van de zêe èit nietn van doen mè de landstreke Ionië, wa in't westn van Klêen-Azië ligt en in't hil nie an d'Ionische mor an den Egeïschn Zêe ligt. 't Es genoemd noa Io, e nimfe uut de Griekse mythologie die veranderd wierd in e koebêeste en deurda ze gestookn wos deur e daaze in die zêe sproung.
Bouwkundig erfgoed in Spiere-Helking

Overzicht van 't **Bouwkundig erfgoed** in de gemêente **[[Spiere-Helking]]**:
*Bouwkundig erfgoed in Helking
*Bouwkundig erfgoed in Spiere

## Externe koppelienge
*Erfgoed Spiere-Helking
Mons-en-Barœul

**Mons-en-Barœul** es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Marcq-en-Barœul, Villeneuve-d'Ascq, Hellem (Rysel) en an Rysel zelve. De plekke es van bebouwienge bikkans hillegansn vergroeid me d'agglomeroasjes van Rysel en Villeneuve-d'Ascq.

## Beziensweirdigeedn
* De Sint-Pieterskerke, gebouwd in 1844
* De moderne Don Boscokerke van Jean Willerval uut 1962
* 't Fort van Mons-en-Barœul, gebouwd tusschn 1878 en 1880 ip besluut van president Patrice de Mac Mahon ter verdeedigienge van Rysel. In 1972 wierd et deur 't leegr verkocht an't stad en wierd et gerenoveerd. Nu wordt et surtout gebruukt vo culturêele aktiviteytn en zitter ôok e bibiliotheke en e restorang in.
* 't Franciscanessepark


Image:Eglise_Saint-Pierre_à_Mons-en-Baroeul.JPG|De Sint-Pieterskerke van Mons-en-Barœul
Image:L%27entrée_du_fort_de_Mons-en-Baroeul..jpg|'t Fort van Mons-en-Barœul
Montsoreau

**Montsoreau** is e gemêente in 't departement Maine-et-Loire in de regio Pays de la Loire, in 't westn van Vrankryk an de Loire. 't Ligt ip 160 kilomèiters van d' Atlantische kust en 250 kilomeiters o de westkantn van Parys. 

Montsoreau grenst an de gemêentn Varennes-sur-Loire, Chouzé-sur-Loire, Savigny-en-Véron, Candes-Saint-Martin, Fontevraud-l'Abbaye en Turquant. D'inweuners van Montsoreau wordn *montsorelliens* genoemd.

't Dorp stoat ip de lyste van de schonste dorpn van Vrankryk (*Les Plus Beaux Villages de France*).

thumb|left|300px|Zicht ip Montsoreau vanof de Loire
Bouwkundig erfgoed in Ostende/dêel 2

**Lyste van bouwkundig erfgoed in [[Ostende]]/dêel 2**:

## Externe koppelienge
*Erfgoed Ostende
## Kykt ook noa
* Bouwkundig erfgoed in Ostende/dêel 1
* Bouwkundig erfgoed in Mariakerke (Ostende)
* Bouwkundig erfgoed in Raversyde
* Bouwkundig erfgoed in Stène
* Bouwkundig erfgoed in Zandvoorde (Ostende)
Egeïsche Zêe

thumb|right|300px|Liggienge van d' Egeïsche Zêe
D' **Egeïsche Zêe** (Grieks: Αιγαίο Πέλαγος, *Aigaío Pélagos*; Turks: *Ege Denizi*) es 'n zêe in't zuudôostn van Europa, geleegn tusschn Grieknland en Turkeye. 't Eit en ippervlakte van apeupri 214.000 vierkante kilomèiters en es ip zyn diepst 3.543 mèiters diepe. D'Egeïsche Zêe makt dêel uut van de Middellandsche Zêe.

## Liggienge
D'Egeïsche Zêe wordt in't nôordôostn begrensd deur 't Griekse schiereyland Chaldiki, in't nôordn deur de landstreke Thracië en in't nôordwestn deur d' Hellespont. Deur de Hellespont lôopt 't woater oover in de Zêe van Marmara (en ezo kun je deur den Bosporus ôok vodder noar de Zwortn Zêe). In't ôostn ligt et Turkse vasteland (ofte Klêen-Azië), en mêer bepoald d'istorische streekn Eolië, Ionië en Carië. In't zuudôostn lôopt d'Egeïsche Zêe tusschn d'eyland'n Rhodos en Kreta oover in de Levantynsche Zêe. O de zuudkant ligt et teegn de nôordkuste van Kreta en o de zuudwestkantn lôopt de zêe oover in d'Ionische Zêe. In't westn liggn 't Griekse vasteland (mè ounder and're de Peloponnesos, Attika en Thessalië) en 't eyland Euboea.

In d'Egeïsche Zêe liggn der massa's grôotere en klêendere eylandn, woavan de mêeste by Grieknland ôorn en d'and're by Turkeye. Die eylandn liggn oover de hille ippervlakte van de zêe versprêed in verschilligte eyland'ngroepn: de Cycloadn, de Sporoadn, de Dodekanesos, de Saronische Eylandn en de Nôord-Egeïsche Eylandn.

## Noame
Der zyn ol sedert den Oudeyd verschilligte uutleggn vo de noame van de zêe. Tzo kunn'n verwyzn noar de stad Aigai (woa 't uudige Vergina ligt), oftewel noar Aegae, de keuniginne van d'Amazoon'n die in de zêe verdrounk, oftewel noar Aigaion (vertoald de "zêegêete") wa en and're noame wos van Briareus, êen van de Hekatoncheirn.

De mêest gekend'n uutleg es da de zêe eur noame eit gekreegn deur de mythe van Aigeus, de voader van Theseus. Die zo volgest 't veroal zelfmôord gepleegd ein deur zyn eign in de zêe te smytn omdat 'm peisde dat zyn zeune gestorvn wos, mè da d'n bôot die were van Kreta kwam mè zworte zeyln voardigde.

Nog nen andere verkloarienge es da de noame ofgeleyd es van't Griekse αἶγες (*aiges*), wa "golvn" wilt zeggn in't Vlams.
Bouwkundig erfgoed in Roeseloare

**Lyste van bouwkundig erfgoed in [[Roeseloare]]**:

## Kykt ook noa
* Bouwkundig erfgoed in Bevern (Roeseloare)
* Bouwkundig erfgoed in Oekne
* Bouwkundig erfgoed in Rumbeke

## Externe koppelienge
*Erfgoed Roeseloare
Wattenys

**Wattenys** (Frans: *Wattignies*, Nederlands: *Wattenijs*) es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern, o de zuudkantn van Rysel. 't Grenst an de gemêentn Faches-Thumesnil, Templemars, Sikelin, Noyelles by Sikelin, Emmerin, Loos en Rysel zelve.

## Beziensweirdigeedn
* De Sent-Lambertkerke
* 't Oorlogsmonument voe de gesneuvelde uut d'n Êestn Weireldoorloge
* De kastêeldreve mè zyn monumentoale pôorte uut de zeevntiende êeuwe en 't kastêelpark
* 't Oopnluchttheoater ountworpn deur André Le Nôtre in 1640
* 't Slagveld van den Slag by Wattenys van 1708 ton da John Churchill, den ertog van Malborough, de stad Rysel beleegerde bist de Spoansche Suksesje-oorloge.


Image:Wattignies_Eglise_Saint_lambert.jpg|De Sent-Lambertkerke
Image:Wattignies,_«_LA_VICTOIRE_EN_CHANTANT_»,_face_à_la_mort.jpg|'t Oorlogsmonument
1514

1511 - 1512 - 1513 - **1514** - 1515 - 1516 - 1517
't Joar **1514** is 't 14e joar in de 16e êeuwe volgenst de christelyke joartellienge.
thumb|D' Iengelsche prinsesse Mary Tudor trouwt met de Fransche keunienk Louis XII
## Gebeurtenissn
* 13 moarte - Maximilian van Ôostnryk die deur d' Iengelsche en de Spanjoardn in de steke is geloatn, têeknt e woapnstilstand mè Vrankryk.
* 30 september - De Sint-Jeronimusvloed treft Holland en Zêeland.
* 9 oktober - In Abbeville trouwn de 52-joarige Fransche keunienk Louis XII en de 18-joarige Mary Tudor, de joengste dochter van den Iengelsche keunienk Henry VII.
## Geboorn
* Cornelis Floris de Vriendt, Broabantschn beeldhouwer en architect, geboorn in Antwerpn
;december
* 31 - Andreas Vesalius, Broabantschn dokteur en anatoom, geboorn in Brussel
## Gestorvn
;januoari
* 9 - Anne van Bretagne, hertoginne van Bretagne en keuniginne van Vrankryk deur te trouwn mè Charles VIII en Louis XII van Vrankryk
Templemars

**Templemars** es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern, o de zuudkantn van Rysel zelve. 't Grenst an de gemêentn Faches-Thumesnil, Vendeville, Avelin, Sikelin en Wattenys.

## Beziensweirdigeedn
* De Sint-Moartnskerke
* 't Vroeger klôoster van de Benedictynessn
* De *Notre-Dame-des-champs*-kapelle
* D'oude erberge uut de zeevntiende êeuwe die an d'oude boane tusschn Rysel en Parys ligt.


Image:Templemars_-_Eglise_Saint-Martin_-_1.JPG|De Sint-Moartnskerke
Image:Templemars_L%27ancien_couvent_des_bénédictines.JPG|'t Vroeger klôoster van de Benedictynessn
Image:Templemars,_chapelle_Notre_Dame_des_Champs_(2).JPG|De *Notre-Dame-des-champs*-kapelle
Saint-Maurice Pellevoisin

thumb|right|350px|Saint-Maurice Pellevoisin (reksboovn in't grys) binn'n 't stad Rysel

**Saint-Maurice-Pellevoisin** es e plekke in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. Saint-Maurice-Pellevoisin wos tout 1858 e wyk van Fives tot da't by 't stad Rysel wierd gesmeetn, tesedert es't ne wyk van Rysel. 't Ligt o de nôordôostkantn van't stadscenter van Rysel, ip de boane richtienge Roboais en Terkoeje. Der weun'n apeupri 17.000 mienschn.

Saint-Maurice Pellevoisin grenst an de gemêentn Berkem, Marcq-en-Barœul en Mons-en-Barœul en an de Ryselse wykn Fives en Rysel-center.

Saint-Maurice wos in tydde een klêen boeredorptje da van Rysel geschee'n wos deur de stadsmeurn van Vauban. Nu ligt Saint-Maurice nog olsan e bitje ofgesnee'n van't center deur de rienk van Rysel (mêer precis de D651-ottoboane). Ôorsprounkelyk noemdigde 't de "Faubourg de Roubaix" mè da't ip de boane noa Roboais lag. In dien tyd wos't uut militaire oovrweegiengn verbood'n van stêen'n uuzn dichte by de verdeedigiengsmeurn te bouwn, vandoar da de mêeste uuzn in dien tyd gemakt wiern in vakwerk mè outn'n bolkn mè da je ze in nôodtoestand in êen eure moeste kunn'n ofbreekn. In d'n twidd'n elft van de neegntiende êeuwe kreeg de wyk nen serieuz'n groei in d'industrie, wa ôok de bevolkienge dee groei'n en de plekke mêer en mêer dee ansluutn by de bebouwienge van 't stad Rysel. In recente joarn wierd'n der in Saint-Maurice surtout vele buuroots en ôogbouwweunieng'n gebouwd in noavolgienge van't nêerepôotn van de commerciële wyk Euralille, wa juuste van den oovrkant van de rienk ligt.

## Beziensweirdigeedn
* De Notre-Dame-de-Pellevoisin-kerke uut 1906
* De Saint-Maurice-des-Champs-kerke uut 1879
* De Notre-Dame-du-Rosaire-kapelle die gebruukt wordt deur 't Pius X-broederschap
* 't Sint-Thomas-van-Aquino-klôoster oftewel 't dominicoaneklôoster, mè by-ôor'nd'n of (*Jardin des Dominicains*).
* 't Grôot seminoarie van 't bisdom Rysel
* 't *Château Droulers* wa nu dienste doet lyk 't wykstaduus
* 't *Château des Buissonnets* è 't by-ôor'nd park
* 't Ôosterkerkof van Rysel (*cimetière de l'Est*)


Image:Saint-maurice_pellevoisin_apres_ravalement-2018.jpg|De Notre-Dame-de-Pellevoisin-kerke
Image:Église_Saint-Maurice-des-Champs1_(Lille).JPG|De Saint-Maurice-des-Champs-kerke
Image:Grand_Séminaire_de_Lille_(France).jpg|'t Grôot seminoarie
Image:Château_des_Buissonnets_(Lille).jpg|*Château des Buissonnets*
Vendeville

**Vendeville** es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern, o de zuudkantn van Rysel zelve. 't Grenst an de gemêentn Faches-Thumesnil, Lesquin, Avelin en Templemars.

Tweis deur 't groundgebied van Vendeville lôopt d'A1-ottostroade tusschn Rysel en Parys. O d'ôostkantn van de gemêente ligt e stik van 't vliegpling van Lesquin-Rysel (*Aéroport de Lille-Lesquin*).

## Beziensweirdigeedn
* De Sent-Eubertkerke, gebouwd round 1866 deur de broers Jean-Baptiste en Charles Leroy (die ôok gekend zyn van de Notre-Dame de la Treille-kathedroale in Rysel), mè 't illigdom vo d'Illige Rita.

thumb|left|De Sent-Eubertkerke van Vendeville
Arroundissement Lens

[thumb|330px|right|'t Arroundissement Lens in de [Regio (Vrankryk)|regio Hauts-de-France]]
't **Arroundissement Lens** es en arroundissement van 't Fransche departement Nauw van Kales in de regio Hauts-de-France. D'hôofdplekke es Lens. 't Aroundissement et en ippervlakte van 358,96 vierkante kilomèiters en der weun'n apeupri 367.839 mienschn. 't Groundgebied van't uudige arroundissement lag in tydde in't groafschap Artesië. Tout in 1962 makte 't groundgebied van't arroundissement Lens dêel uut van't arroundissement Bethune. By d'ervormienge van 2014-2015 es 't oantal kantongs verminderd, mo 't arroundissement zelve bleef eevn grôo. Der zyn ton wel êenigte nieuwe gemêentn gemakt.

## Kantongs
't Arroundissement Bethune bestoat sedert 2015 uut 9 kantongs (die in totoal 50 gemêentn oumvatt'n):
* Avion
* Bully-les-Mines
* Carvin
* Harnes
* Hénin-Beaumont-1
* Hénin-Beaumont-2
* Lens
* Liévin
* Wingles

thumb|right|400px|'t Arroundissement Lens vôorn d'ervormienge van 2015
Vôorn 2015 bestound et arroundissement uut 17 kantongs (die 43 gemêentn oumvattigd'n):
* Avion
* Bully-les-Mines
* Carvin
* Courrières
* Harnes
* Hénin-Beaumont
* Leforest
* Lens-Ôost
* Lens-Nôordôost
* Lens-Nôordwest
* Liévin-Nôord
* Liévin-Zuud
* Montigny-en-Gohelle
* Noyelles ounder Lens (*Noyelles-sous-Lens*)
* Rouvroy
* Sains-en-Gohelle
* Wingles
1508

1505 - 1506 - 1507 - **1508** - 1509 - 1510 - 1511
thumb|Maximilian I
't Joar **1508** is 't 8e joar in de 16e êeuwe volgenst de christelyke joartellienge.
## Gebeurtenissn
* 4 februoari - Maximilian I wordt in Trieste toet keyzer van 't Heilig Rooms Ryk gekrôond.
## Geboorn
;december
* 8 - Gemma Frisius, Nederlandsche geogroaf, wiskundign en dokteur, professor an den universiteit van Leuvn.
## Gestorvn
;september
* 23  -  Beatrice van Noapels, keuniginne van Hongareye en Boheemn
Ronchin

**Ronchin** es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern, o de zuudkantn van Rysel zelve. 't Grenst an de gemêentn Hellem (Rysel), Lezennes, Lesquin, Faches-Thumesnil en Rysel zelve. 

De bebouwienge van Ronchin es bikkansn hillegans vergroeid me dedie van Rysel en ezo es Ronchin eigntlyk ne vôorstad o de zuudôostkantn van de rienk round Rysel (mêer bepoald de D750-ottoboane) en d'A25-ottostroade. Tweis deur 't groundgebied van Ronchin lôopt d'A1-ottostroade tusschn Rysel en Parys. Der lôopn ôok teffrente yzerboan'n deur Ronchin die ollemoale ansluutn ip de Ryselse stoasjes; oftewel *Lille Flandres*, oftewel *Lille Europe*.

## Beziensweirdigeedn
* De Sent-Rictrudekerke uut de twoalfde tout zestiende êeuwe die ol sedert 1920 erkend es lyk istorisch monument.
* De Christus-Eripstandiengekerke uut 1957
* De villats van Lebrun, gebouwd in 1906
* De brouwereye Jeanne d'Arc van 't ende van de neegtiende êeuwe, die in tydde de "Brasserie Vandamme" noemdigde. De brouwereye wierd in juli 2002 ipgekocht deur de Brasseurs de Gayant uut Dowoai en wierd ernoemd noa "Brasserie Grain d'Orge". In 2005 stoptigd'n ze iere mè t'brouwn van bier en wierd et ollene mo gebruukt vo de logistiek. Ulder bekendste bier es de *Secret des Moines*, nen blond'n tripel. 

thumb|left|De Sent-Rictrudekerke
Levantynsche Zêe

thumb|right|300px|Liggienge van den Levantynschn Zêe
De **Levantynsche Zêe** es de noame die gegeevn wierd an 't ôostelyk gedêelte van de Middellandsche Zêe (apeupri olles van 't woater dervan wa ôostelykker ligt of 24 groad'n ôosterlengte). De Levantynsche Zêe wierd gegrensd deur Turkeye in't nôordn, deur Syrië, Libanon en Israël in't ôostn en deur Egypte in't zuudn. In't nôordwestn lôopt de Levantynsche Zêe tusschn de Grieksche eyland'n Rhodos en Kreta oover in d'Egeïsche Zêe. In't midd'n dervan ligt 't eyland Cyprus.

De noame van de zêe verwyst noa de Levant, wa de noame es van't ôostelyk kustgebied van de Middellandsche Zêe, doa woa de zunne ip komt vanuut oes standpunt bekeekn (wa komt van *levare*, wa "ipstoan" wilt zeggn in't Latyn). De zêe es ol sedert de verre Oudeyd en vrêe belangrykke plekke woa der teffrente scheep'n deur passeern. De belangrykste riviere die uutmoundt in den Levantynschn Zêe es de Nyl. O den ôostkant van de Nyldelta ligt et Suezkanoal wa de verbindienge makt mè de Rôo Zêe.
Lesquin

**Lesquin** es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern, o de zuudôostkantn van Rysel zelve. 't Grenst an de gemêentn Lezennes, Singem, Fretin, Vendeville, Faches-Thumesnil en Ronchin.

## Verkêer
't Groundgebied van Lesquin es e belangryke plekke vo 't verkêer en transport; 't Es van drie kantn oumgeevn deur ottostroadn: in't westn lôopt d'A1-ottostroade tusschn Rysel en Parys, in't nôordn ligt e stik van d'A27 tusschn Rysel en De Schreve by Dôornik en o d'ôostkantn lôopt d'A23 tusschn Villeneuve d'Ascq en Valencyn. 
thumb|left|'t Vliegpling van Rysel-Lesquin
In de gemêente ligt ôok d'internoationoale luchtoavn van Rysel-Lesquin (*Aéroport de Lille-Lesquin*) die twêe landiengsboan'n eid. In 2017 stound et ip plekke 14 ip de lyste van de drukste luchtoavns van Vrankryk met juuste gin twêe miljoen vervoerde passagiers. Surtout in't zomersezoen wierd Rysel-Lesquin ôok oltemets deur Vloamiengn gebruukt vo na't zuudn te vliegn, in de plekke van via Zoavntem of Charleroi te vliegn.

In Lesquin eie ôok 'n stoasje die ligt ip d'yzerboane tusschn Rysel en Valencyn.

## Beziensweirdigeedn
* De Sent-Barthélemy-kerke, gebouwd round 1854 deur Charles Leroy (die ôok gekend es van de Notre-Dame de la Treille-kathedroale in Rysel)

thumb|left|De Sent-Barthélemy-kerke
Stroate van Messina

thumb|right|300px|Liggienge van de Stroate van Messina
thumb|right|250px|Zicht ip de Stroate van Messina vanip de Monte Dinnammare in Sicilië
De **Stroate van Messina** (Italioans: *Stretto di Messina*, Sicilioans: *Strittu di Missina*) es 'n zêestroate in Itoalië die 't eyland Sicilië scheedt van de regio Calabrië ip't Itoalisch Schiereyland. De zêestroate makt de verbiendienge tusschn 't woater van de Tyrreensche Zêe in't nôord'n en da van d'Ionische Zêe in't zuud'n. De zêestroate es 32 kilomèiters lank en de brêedte ligt tusschn de drie en acht kilomèiters. 

De Stroate van Messina es genoemd na de Sicilioansche hoavnstad Messina. Den belangrykstn stad an de kant van Calabrië es Reggio Calabria. De mêeste veerbôotn die de stroate oovrsteekn, voaren tusschn Messina en't nôordelyker geleegn Villa San Giovanni, in de plekke van noar Reggio. Da komt mè da de zêestroate ier smoller es en ôok mè da vele van't verkêer ip de ferry nie in Reggio zelve moe zyn, mor o d'ottostroade wilt deureryd'n noa 't nôord'n. In tydde ad'n ze nog gepeisd van en vrêe ôoge angbrugge te bouwn oovr hil de stroate, mor da plan èin ze moe'n ipzeggn omda 't te vele gienk kostn en der ôok moeilykeedn giengn zyn vo 't milieu.

In de Stroate van Messina zyn der oltemets vrêe straffe zêestroomiengn, wa 't nie olsan makkelyk makt vo der te voarn. In d'Oudeyd wierd er gezeyd da die strôomiengn verôorzoakt wierd'n deur twêe zêemounsters die ier zoatn: Scylla en Charybdis. Ounder 't woater liggn der ôok teffrente aktieve tectonische breukn wa somstekêe kunt lyd'n tout èirdbeeviengn en klêene tsunami's.
Stroate van Otranto

thumb|right|300px|Liggienge van de Stroate van Otranto
De **Stroate van Otranto**, somstekêe ôok wel 't **Kanoal van Otranto** enoemd (Italioans: *Canale d'Otranto*, Albanees: *Ngushtica e Otrantos*), es 'n zêestroate in de Middellandsche Zêe die d'Italioansche regio Apulië ip't Itoalisch Schiereyland scheedt van Alboanië ip de Balkan. De zêestroate makt de verbiendienge tusschn 't woater van d'Adrioatische Zêe in't nôord'n en da van d'Ionische Zêe in't zuud'n. De zêestroate es apreupri 75 kilomèiters brêe. 

De Stroate van Otranto es genoemd na d'Italioansche stad Otranto. An den ooverkant ligt 't Albaneesche schiereyland Karaburun by de gemêente Orikum (wa dêel uutmakt van't district Vlorë).
1502

1499 - 1500 - 1501 - **1502** - 1503 - 1504 - 1505
't Joar **1502** is 't 2e joar in de 16e êeuwe volgenst de christelyke joartellienge.
thumb|Vierde en latste reyze van Christoffer Columbus
## Gebeurtenissn
* 1 januoari - Portugeesche oentdekkiensreyzigers, oender leydienge van Gonçalo Coelho, voarn de Boaie van Guanabara (Brazilië) binn en peyzn da 't de moendienge is van e riviere die ze Rio de Janeiro noemn.
* Begun van de Geldersche Oorloogn, e reekse conflictn in de Lêge Landn.
* 9 meie - Begun van de vierde en latste reyze van den Italioanschn oentdekkiengsreyziger Christoffer Columbus.
## Geboorn
;januoari
* 1 - Paus Gregorius XIII, die in 1582 de gregorioansche kalender introduceert
;ogustus
* 14 - Pieter Coecke van Aelst, Vlamsche kunstnoare 
## Gestorvn
;april
* 2 - Arthur Tudor, Prins van Wales
Bouwkundig erfgoed in Stoadn

**Lyste van bouwkundig erfgoed in [[Stoadn]]**:

## Externe koppelienge
*Erfgoed Stoadn
## Kykt ook noa
* Bouwkundig erfgoed in Ôostnieuwkerke
* Bouwkundig erfgoed in Westrôzebeke
Faches-Thumesnil

**Faches-Thumesnil** es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern, o de zuudkantn van Rysel zelve. 't Grenst an de gemêentn Ronchin, Lesquin, Vendeville, Templemars, Wattenys en Rysel. 

De bebouwienge van Faches-Thumesnil es bikkansn hillegans vergroeid me dedie van Rysel en ezo es Faches-Thumesnil eigntlyk ne vôorstad o de zuudkantn van de rienk round Rysel (mêer bepoald de D750-ottoboane) en d'A25-ottostroade. O de zuudôostkantn van 't groundgebied van Faches-Thumesnil lôopt d'A1-ottostroade tusschn Rysel en Parys.

## Beziensweirdigeedn
* De Sent-Margriete-van-Antiochiëkerke, woavan d'oudste stikkn dateern van de dertiende êeuwe
* D'Illig-Ertekerke, gebouwd round 1850 deur Charles Leroy (die ôok gekend es van de Notre-Dame de la Treille-kathedroale in Rysel)

thumb|left|De Sent-Margriete-van-Antiochiëkerke
Eigen kweek

**Eigen kweek** is e televisjereekse, eregisseerd deur Joël Vanhoebrouck. De reekse goat over e boerefamillie die cannabis begunt te kwêekn, omda ze verre gèn kluutn ne mer en. Ze filmnde surtout in Wytschoate, e dêelgemêente van Heuvelland.

De reekse deurde 3 sezoenn.

## Acteurs
't Doen e hêeln oop West-Vlamsche acteurs mei die ouk West-Vlams klappn: Wim Willaert, Sebastien Dewaele, Maaike Cafmeyer, Liesa Naert, Piv Huvluv, Stefaan Degand, Günther Lesage, Sam Louwyck, Mathias Sercu, ...

## Bronn
Arno (riviere)

thumb|right|250px|Liggienge van den Arno
thumb|right|Den Arno in't center van Pisa
Den **Arno** es e riviere in d'Italioansche regio Toscoane. Den Arno es 241 kilomèiters lank en es doamee de langste riviere van Toscoane en achter den Tiber de belangrykste riviere van Midd'n-Itoalië. Den Arno strôomt deur de provinsjes Arezzo, Firenze en Pisa.

De bronne van den Arno ligt ip 'n bergflanke van de Monte Falterona in d'Oapenynn'n ip 'n ôogte van 1385 mèiters. Êest strôomt ze noa 't zuud'n deur de Casentino-valleye in de richtienge van Arezzo, mo buugt juuste vôorn 't stee were of noa 't nôordn. By de plekke Pontassieve (wa niet verre o d'ôostkantn van Firenze ligt) buugt ze were of noa 't westn en komt ze tôope mè de Sieve, oar belangrykste zy-riviere. De riviere lôopt ezo vodder richtienge d'Italioansche westkust en passeert an Firenze, Empoli en Pisa. Ze moundt uutendelyk uut in de Ligurische Zêe by Marina di Pisa.
1499

1496 - 1497 - 1498 - **1499** - 1500 - 1501 - 1502
't Joar **1499** is 't 99e joar in de 15e êeuwe volgenst de christelyke joartellienge.
thumb|Louis XII van Vrankryk
## Gebeurtenissn
* 8 januoari - Keunienk van Vrankryk Louis XII trouwt in Nantes met hertoginne Anne van Bretagne, weeuwe van Charles VIII van Vrankryk.
* 18 september - De Portugeeschn oentdekkiengsreyziger Vasco da Gama kêert were noa Lissabon van zyn reyze nor Indië.
## Geboorn
* Michiel Coxie, Broabantsche kunstschilder, geboorn in Mecheln
;moarte
* 31 - Paus Pius IV, geboorn *Giovanni Angelo Medici*
## Gestorvn
;november
* 23 - Perkin Warbeck, geboorn in Dôornik, trôonpretendent van d' Iengelsche trône binst de regeerperiode van Henry VII van Iengeland.
1497

1494 - 1495 - 1496 - **1497** - 1498 - 1499 - 1500
thumb|Girolamo Savonarola
't Joar **1497** is 't 97e joar in de 15e êeuwe volgenst de christelyke joartellienge.
## Gebeurtenissn
* Vette diensndag - Vreugdevier van vaniteitn. Anhangers van den Italioanschn dominicoan Girolamo Savonarola verzoameln duzende vôorwerpn woaroender boekn, cosmetica en kunste, die volgns 't katholicisme anzettn toet zoende en verbrandn z' in 't publiek.
## Geboorn
* Hans Holbein de Joengern, Duutsche kunstschilder en graveur
## Gestorvn
;februoari
* 6 - Johannes Ockeghem, compositeur van de Franco-Vlamsche Schole, geboorn in Henegouwn
Tiber

thumb|right|250px|Liggienge van den Tiber
thumb|right|250px|Den Tiber by d'Ingelnbrugge in Rome
Den **Tiber** (Italioans: *Tevere*, Latyn: *Tiberis*) es e riviere in't midd'n van Itoalië van 404 kilomèiters lank en es doamee d'ip twêe noa langste riviere van Itoalië, achter d'n Po en den Adige. 

De bronne van den Tiber ligt ip 'n bergflanke van de Monte Fumaiolo in d'Oapenynn'n ip 'n ôogte van 1268 mèiters (by de plekke Verghereto, ip't schee'n tusschn Toscoane en Emilia-Romagna). Ze strôomt ezo richtienge 't zuud'n deur de regio's Toscoane, Umbrië en Lazio.
De Tiber lôopt ôok tweis deur d'n ôofstad Rome, woar o de nôordkantn van't stee ze ôok tôopekomt mè d'Aniene, oar belangrykste zy-riviere. In't center van Rome ligt ôok 't eyland Isola Tiberina in de riviere, tusschn de wyk Trastevere en 't oude center. O de zuudkantn van Rome buugt den Tiber lichtjes of noa 't westn noa den Tyrreenschn Zêe. Uutendelyk moundt z'ier uut in twêe takk'n woaby z'in't zuud'n deur de buutnwykn van Ostia-Isola Sacra lôopt en in't nôord'n deur Fiumicino. Dien latstn tak by Fiumicino es eigntlyk wel e kanoal, da gegroavn es bist de regeerienge van keyzer  Claudius en verbeterd es ounder Trajanus. Byst de middelêeuwn roakte 't kanoal wel doanig verzand, da z'et nie mêe koestn gebruukn vo grôote bôotn, mor in 1612 wierd et ipnief bevoarboar gemakt ip besluut van paus Paulus V.

Den Tiber wos vo de Romein'n ôok e stif belangryke riviere. De stad es istorisch geziene ountstoan en gegroeid by 't Isola Tiberina, wa e goe oovrsteekplekke wos van de riviere en ip de route lag van de commerce, surtout dedie in zout (vandoar da ze loatere heirboane ip da tracée de Via Salaria noemdigd'n). Volgest de legende wierd'n de stichters van Rome, de twêeliengbroers Romulus en Remus, achtergeloatn by de riviere woa ze gered wierd'n deur e wolvinne die ulder verzorgde en melk gaf.
Castel San Vincenzo

**Castel San Vincenzo** es en Italioansche gemêente in de provinsje Isernia in de regio Molise. 't Ligt in't westn van de regio teegn de schreve mè Lazio, ip apeupri 15 kilomèiters o de nôordwestkantn van 't stad Isernia.
thumb|left|250px|Zicht ip't verôog van Castel San Vincenzo

## Liggienge
thumb|right|250px|Liggienge van de provinsje Isernia
Castel San Vincenzo grenst an de gemêentn Cerro al Volturno, Montenero Val Cocchiara, Pizzone, Rocchetta a Volturno en San Biagio Saracinisco (in de provinsje Frosinone). By de gemêente ôorn de wykn (*frazioni*) Cartiera en Castellone.

Castel San Vincenzo ligt in't zuud van de Centroale Oapenynn'n, temidd'n 't beschermd nationoal nateurgebied van d'Abruzz'n, Lazio en Molise (*Parco nazionale d'Abruzzo, Lazio e Molise*). By de plekke ligt ôok 't Lago di Castel San Vincenzo, en artificiël meer angemoakt in de joarn fiftig deur de bouw van en elektrische stuwdamme. Nie verre van Castel San Vincenzo ligt de bronne van de Volturno-riviere.

## Beziensweirdigeedn
* De Santo Stefano-kerke, gebouwd in de twoalfde-dertiende êeuwe.
* De middelêeuwsche burcht ip't verôog in de wyk Castellone o de boovnkant van Castel San Vincenzo.
* De benediktynn'n-abdeye van San Vincenzo al Volturno, die teegn de schreeve mè Rocchetta al Volturno ligt. D'oude abdeye es gebouwd in de vroege middelêeuwn tusschn de vuufde en zesde êeuwe in Longobardischn styl, mo ligt nu in brokkn verskêen deur teffrente eirdbeeviengn an't ende van de middelêeuwn. In d'abdeye zyn der teffrente sjieke fresco's uut de neeg'nde êeuwe gevound'n. Nie verre van d'ooverbluufseln van d'oude abdeye wierd er in 1989 e nieve gesticht.
* 't Museum van d'abdeye
* 't Bezoekerscentrum "Oscar Caporaso" wa vertelt oover de fauna in d'Oapenynn'n
* 't Beschermd nationoal nateurgebied van d'Abruzz'n, Lazio en Molise
* De kluuzenoareye van San Michele a Foce


Image:Castel_San_Vincenzo.jpg|Zicht ip de burcht
Image:Castel_san_Vincenzo.jpg|'t Meer van Castel San Vincenzo
Image:San_Vincenzo_al_Volturno.jpg|D'abdeye van San Vincenzo al Volturno
Image:Eremo_di_San_Michele_a_Foce.jpg|Zicht ip de kluuzenoareye van San Michele a Foce